laion/Wikipedia-Exotic huggingface dataset:
אייבור מקסה

סר (פרדריק) אייבור מקסה (באנגלית: Sir (Frederick) Ivor Maxse;‏ 22 בדצמבר 1862 – 28 בינואר 1958) היה גנרל בצבא הבריטי, אשר פיקד על כוחות במהלך מלחמת העולם הראשונה. מקסה נולד ב-22 בדצמבר 1862 בלונדון, והיה הבן הגדול של האדמירל פרדריק אוגוסטוס מקסה, אחיו הצעיר היה העיתונאי המפורסם לאופולד מקסה. אייבור, כפי שהיה מכונה בדרך כלל, התחנך בבית הספר רוגבי ובאקדמיה הצבאית המלכותית בסנדהרסט, ובשנת 1882 התגייס לצבא הבריטי והצטרף לרגימנט קלעי המלך. מקסה שירת בהודו תקופה ארוכה והשיג את דרגת הקפטן בגדודו לפני שעבר למשמר קולדסטרים בשנת 1891. הוא שימש כשלישו של הגנרל סר ארתור ליון פרמנטלה בשנים 1893–1894 שהיה המפקד הראשי בסקוטלנד ולאחר מכן מושל מלטה. בשנת 1897 מקסה נשלח לשרת בצבא המצרי ונטל חלק במערכה נגד המהדיסטים בסודאן. הוא שירת בדרגת Bimbashi (מייג'ור) בקרבות על אטברה ואומדורמאן ועוטר באות השירות המצוין בשנת 1898. במהלך הקרב על אום דיוואיקאראט בשנת 1899, הוא פיקד על גדוד. לאחר מכן נסע לדרום אפריקה, שם פרצה מלחמת הבורים השנייה בשנת 1899. מקסה שירת במטהו של לורד רוברטס וכמפקח משטרת פרטוריה לאחר שנפל בשבי ביוני 1900. בסוף השנה הוא חזר לאנגליה, שם נכנס לתפקיד במשרד המלחמה, ובשנת 1903 מונה למפקד הגדוד ה-2 ברגימנט משמר קולדסטרים. בשנת 1907 הוא הפך למפקד הרגימנט, ובשנת 1910 הוא מונה למפקד החטיבה ה-1 (משמר) בפיקוד אלדרשוט. עם פרוץ מלחמת העולם הראשונה נשלח מקסה עם חטיבתו לצרפת כחלק מהדיוויזיה ה-1, ולחן עמה בקרבות מונס, המארן והאן. באוקטובר 1914, הוא הועלה לדרגת מייג'ור גנרל, ומונה למפקד הדיוויזיה ה-18 (המזרחית), אחת הדיוויזיות הראשונות בצבא קיצ'נר. במאי 1915 נשלחה הדיוויזיה לצרפת, שם היא לחמה בקרב איפר השני ובקרב לוס. מקיץ 1916 השתתפה הדיוויזיה ה-18 בקרב על הסום בפיקודו של מקסה. היא הייתה אחת הדיוויזיות הבודדות שהשיגה את יעדיה במונטובאן-דה-פיקארדי (יחד עם הדיוויזיה ה-30) ביום הראשון של המערכה. עד לסיום המתקפה בנובמבר 1916, המשיכה הדיוויזיה לפעול כמעט ברציפות על הסום ונלחמה, בין היתר, באנקר. בינואר 1917 הוא הועלה לדרגת לוטננט גנרל, טמונה למפקד הקורפוס ה-18, שהוקם בחזית המערבית, איתו השתתף במהלך הרדיפה לקו הינדנבורג במהלך מבצע אלבריך במרץ. מהקיץ ועד סתיו 1917 לחם הקורפוס בקרב איפר השלישי בפלנדריה כחלק מהארמייה החמישית תחת יוברט גוף. באביב 1918 לחם הקורפוס במהלך מבצע מיכאל תחת פיקודו של הנרי הורן, אולם עד מהרה מקסה הסתכסך כמו על טקטיקות, אספקה ואימונים, ולכן נשלח לתפקיד אחר. ביוני 1918 מונה מקסה למפקח הכללי להכשרת צבאות בריטניה בצרפת. בתפקיד זה הקדיש תשומת לב רבה לטקטיקות שהציגו הגרמנים במתקפת האביב שלהם וניסה לכלול אותם בתקנות האימונים הבריטיות, שהשפיעו על מתקפת מאה הימים. לאחר תום המלחמה מונה מקסה למפקד פיקוד הצפון הבריטי ביוני 1919, לאחר שפיקד באופן זמני על הקורפוס ה-9 של ארמיית הריין הבריטית. בשנת 1926 הוא הועלה לדרגת גנרל ופרש מהצבא. בפיקוד צפון הוא היה מעורב באופן פעיל בקידום הקריירה של באזיל לידל הארט הצעיר. לאחר מכן הוא הפך לבעלים מצליח של חברת גידול פירות. הוא סבל משבץ מוחי בשנת 1956 ובילה את שנות חייו האחרונות בבית אבות עד מותו ב-28 בינואר 1958. מדיה וקבצים בנושא אייבור מקסה בוויקישיתוף
יונדאי אטוס

יונדאי אטוס (באנגלית: Hyundai Atos) היא מכונית מיני עירונית מתוצרת יצרנית הרכב הדרום קוריאנית יונדאי מוטור אשר יוצרה בין השנים 1997–2014 בקוריאה הדרומית. בנוסף דגמי "יונדאי אטוס" יוצרו בהודו על ידי "Hyundai Motor India Limited" (אנ'), במלזיה על ידי "Inokom Corporation Sdn. Bhd" (אנ'), במקסיקו על ידי "Bering Company", משווקת על ידי "קרייזלר מקסיקו", במצרים יל ידי יצרנית הרכב המצרית "Ghabbour Group" (אנ'), באינדונזיה, ובפקיסטן. 5 דלתות הצ'בק 4-5 נוסעים מנוע קדמי / הנעה קדמית קיבולת מכל דלק - 45 ליטר תאוצה בין 0-100 קמ"ש היא 15.1 שניות (דגם 1.0 ליטר משודך לתיבת הילוכים ידנית) דגם "יונדאי אטוס" משמש כניידת משטרה בהונג קונג "יונדאי אטוס", שנת 1998 "יונדאי אטוס", שנת 2002 "יונדאי אטוס", שנת 1999 "יונדאי אטוס" - מבט לתא הנהג "יונדאי אטוס", שנת 2007 "יונדאי אטוס", שנת 1998 "יונדאי אטוס" דגם "GLS" "יונדאי אטוס" - מונית ב-"Uriangato" (אנ') במקסיקו "יונדאי סנטרו" - מונית ב-מומביי בהודו "יונדאי סנטרו" - מונית ב-מומביי בהודו "יונדאי אטוס" - ניידת משטרה ב-"Cheung Chau" (אנ') בהונג קונג (אי) "יונדאי אטוס" - ניידת משטרה ב-הונג קונג יונדאי מוטור מדיה וקבצים בנושא יונדאי אטוס בוויקישיתוף יונדאי אטוס, סרטון באתר יוטיוב יונדאי אטוס, סרטון באתר יוטיוב "יונדאי אטוס" car.info/en-se/hyundai/atos "יונדאי אטוס" autoevolution.com/hyundai/atos "יונדאי אטוס" 1.0 ליטר auto-data.net/en/hyundai-atos-1.0
ליפסקר

האם התכוונתם ל... אישים אלי ליפסקר – חזן, מוזיקאי, כותב ומלחין בן ציון ליפסקר – רב העיר ערד אבידב ליפסקר – חוקר ספרות ישראלי ופרופסור אמריטוס למחלקה לספרות עם ישראל באוניברסיטת בר-אילן
ז'ול פאדלו

ז'ול אֶטְיֱין פָּאדֶלוּּ (בצרפתית: Jules Étienne Pasdeloup;‏ 15 בספטמבר 1819 – 14 באוגוסט 1887) היה מנצח צרפתי. פאדלו נולד בפריז. אביו היה עוזר למנצח באופרה קומיק; הוא למד בקונסרבטואר של פריז, וסיים את לימודיו עם פרס ראשון בפסנתר. בשנת 1851 ייסד את "אגודת האמנים הצעירים של הקונסרבטואר", שהגישה במשך עשור קונצרטים באולם הרץ, וכמנצח על קונצרטים אלה, עשה רבות לקירוב מיטב היצירות החדשות של התקופה לקהל המאזינים. גם לקונצרטי פאדלו הפופולריים בקרקס החורף בפריז, בין השנים 1861 ל-1884, הייתה השפעה רבה על קידום הטעם הצרפתי במוזיקה, הודות ליצירות מאת ריכרד וגנר ורוברט שומאן, בד בבד עם חידוש התעניינות הקהל בסימפוניות מאת מוצרט, יוזף היידן ובטהובן. ב-1868 ייסד את "אגודת האורטוריות" כדי להביא אורטוריות לקהל המאזינים, והצטרף לתיאטר ליריק, אם כי שם התאכזב, כשהחייאת אופרות כמו איפיגניה בטאוריס של כריסטוף ויליבלד גלוק לא זכתה להצלחה פופולרית כפי שקיווה. ז'ול פאדלו היה לחבר בלגיון הכבוד. הוא מת בגיל 67, בפונטנבלו. מדיה וקבצים בנושא ז'ול פאדלו בוויקישיתוף ז'ול פאדלו, באתר MusicBrainz (באנגלית) "Rehearsal of the Pasdeloup orchestra at the Cirque d'hiver" John Singer Sargent חזרה של תזמורת פאדלו בקרקס החורף, ציור של ג'ון סינגר סרג'נט His obituary in The New York Times תמצית מן ההספד לז'ול פאדלו בניו יורק טיימס
חסוס קורונה

האם התכוונתם ל... חוסה דה חסוס קורונה – כדורגלן מקסיקוני המשחק כשוער בקרוס אסול חסוס מנואל קורונה – כדורגלן מקסיקני המשחק כקיצוני בפורטו
Hypnotize (שיר)

Hypnotize (בעברית: להפנט) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל הראשון מתוך האלבום החמישי והאחרון שהוציאה הלהקה, הנושא את השם Hypnotize. סינגל זה זכה במקום הראשון במצעד בילבורד בקטגוריית "רוק מודרני", והיה להצלחה הבינלאומית הכי גדולה של הלהקה. בתחילת הקליפ מופיע מסוק ריסוס, שמפזר צבע מעל אצטדיון בגרנד ראפידס, מישיגן. לאחר מכן מופיעים קטעים מההופעה במקום בספטמבר 2005. לקראת סוף השיר חוזר המסוק לפזר צבע מעל האצטדיון, ומרכיב מהצבע את תמונת האלבום. דארון מאלכיאן - גיטרה חשמלית, שירה סרג' טנקיאן - קלידים, קולות שאבו אודאג'יאן - גיטרה בס ג'ון דאלמיאן - תופים מידע על הסינגל "Hypnotize" באתר מיוזיק בריינז מידע על היצירה "Hypnotize" באתר Discogs סרטון השיר "Hypnotize" באתר יוטיוב
רכבת קלה (סרט)

רכבת קלה הוא סרט דרמה ישראלי בבימויו של עמוס גיתאי, ובכיכובם של מתייה אמלריק ופיפו דלבונו. הוא עלה לאקרנים בישראל ב-3 בספטמבר 2018. הסרט מספר אודות אוסף של אפיזודות המתרחשות כולן ברכבת הקלה בירושלים, המשמשת כמיקרוקוסמוס וכמראה אנושית למציאות הישראלית. "רכבת קלה", במסד הנתונים הקולנועיים IMDb (באנגלית) "רכבת קלה", במסד הנתונים הקולנועיים KinoPoisk (ברוסית) אבנר שביט‏, תאונת רכבת: "רכבת קלה" של עמוס גיתאי הוא בדיחה אחת ארוכה, באתר וואלה, 2 בינואר 2019
בן 10: כוח החייזרים

בן 10: כוח החייזרים (באנגלית: Ben 10: Alien Force) היא סדרת הנפשה אמריקאית לילדים ששודרה בערוץ Cartoon Network. בישראל הסדרה החלה להיות משודרת ב-7 באפריל 2010 בערוץ הילדים בדיבוב לעברית. הסדרה מתרחשת חמש שנים לאחר הסדרה "בן 10" ולוקחת טון אפל יותר מהסדרה המקורית. חמש שנים לאחר הסדרה מקורית, בן טניסון, כיום כבר נער, שוב פעם עוטה את האומניטריקס על מנת להגן על כדור הארץ וכל חלקי הגלקסיה ממתקפת חייזרים מרושעים. האומנטריקס עצמו, כלי דמוי שעון יד, מאפשר לבן להשתנות לצורות של חייזרים רבים. בן טניסון (איטן גרינברג) - הדמות הראשית בסדרה, כיום בן 15, הוא המנהיג לאחר שסבו מקס נעלם באופן מסתורי. בעל שעון שנקרא "האומניטריקס". האומניטריקס התחדש ונותן לו להשתנות ל-10 סוגים חדשים של חייזרים גיבורים אשר חזקים יותר ועוצמתיים יותר מהחייזרים בסדרה המקורית. במשך 5 השנים בן נעשה דרמטי וקיבל כוח, מנהיגות ותבונה. גוון טניסון (שירה נאור) - בת דודתו של בן. כיום בת 15, בעלת כוחות קסם מיוחדים. היא יכולה לשלוט, ליצור ואפילו לעצב צורות לחבלים וגשרים, טילים מוצקים ושריונות ואבני דרך בעת חציית מקומות מסוכנים. קווין איתן לווין (יהונתן מגון) - יריב לשעבר של בן, עובד כיום כסוחר טכנולוגיה חייזרית. הוא לא בכוונה היה מעורב בקנוניה והצטרף לבן מתוך רצון כדי להתנצל על פעולותיו. יש לו יכולת לספוג דברים שהוא נוגע אם זה אבן או מתכת ומקבל מהם כוח והגנה במהלך הקרב. מקס טניסון (צביקה שוורצברג) - סבא של בן וגוון. ג'ולי יממוטו (מורן שכניק) - מושא אהבתו של בן וחברתו. היא אוהבת לשחק טניס, לאכול צ'יפס חריף, ומטפלת בחיית המחמד שלה, ניט (חייזר שהיא ובן מצאו). ג'נרטור רקס - לשני הסדרות יש פרק איחוד משוטף תחת הסדרה הזאת. מדיה וקבצים בנושא בן 10: כוח החייזרים בוויקישיתוף אתר האינטרנט הרשמי של בן 10: כוח החייזרים (באנגלית) "בן 10: כוח החייזרים", במסד הנתונים הקולנועיים IMDb (באנגלית) "בן 10: כוח החייזרים", באתר Rotten Tomatoes (באנגלית) "בן 10: כוח החייזרים", באתר Metacritic (באנגלית) "בן 10: כוח החייזרים", במסד הנתונים הקולנועיים KinoPoisk (ברוסית) בן 10 - כוח החייזרים, במיזם "אישים" לתיעוד היצירה הישראלית ויקי המוקדשת לסדרות של בן 10 (באנגלית) יעל תאנה-שפריר, אפריל 2010 בערוץ הילדים, באתר News1 מחלקה ראשונה, 24 במרץ 2010
גאורג ויכורה

גאורג ויכורה (בגרמנית: Carl Georg Wichura;‏ 15 בדצמבר 1851 – 11 בדצמבר 1923) היה גנרל גרמני, שפיקד על כוחות במלחמת העולם הראשונה. ויכורה נולד ב-15 בדצמבר 1851 ברטיבור, ובשנת 1872 התגייס לצבא הפרוסי והצטרף לרגימנט הרגלים ה-51 (שלזיה התחתית ה-4). ב-16 באוגוסט 1883 הוא הועלה לדרגת אובר לוטננט, וב-15 באוגוסט 1885 הוא הועבר לברומברג, שם שימש כקצין מטה של חטיבת הרגלים ה-8. ב-22 במרץ 1889 הוא הועלה לדרגת האופטמן, וכעבור שנה הוא הועבר לשטרסבורג, שם שימש כמפקד פלוגה ברגימנט הרגלים ה-143. ב-14 ביוני 1898 הוא הועבר להאגנאו, שם שימש כמפקד פלוגה ברגימנט הרגלים ה-137. ב-12 בספטמבר 1896 הוא הועלה לדרגת מיור, ולאחר מכן מונה למפקד הגדוד ה-3 ברגימנט הרגלים ה-143. ב-9 ביולי 1900 מונה ויכורה למפקד הגדוד ה-1 ברגימנט הרגלים ה-4 במזרח אסיה, איתו היה מעורב בדיכוי מרד הבוקסרים בסין, ועל כך עוטר בעיטור מסדר הנשר האדום עם חרבות. ב-2 בספטמבר 1901 מונה ויכורה למפקד הגדוד ה-3 ברגימנט הרגלים ה-132, וב-18 באפריל 1903 הוא הועלה לדרגת אוברסט לוטננט. חודשיים לאחר מכן הוא הועבר למטה רגימנט הרגלים ה-113 (באדן ה-5) בפרייבורג. ב-22 באפריל 1905 הוא מונה למפקד פיקוד מחוז ברלין ה-1, וב-10 באפריל 1906 הוא הועלה לדרגת אוברסט. ב-17 בדצמבר 1908 הוא מונה למפקד רגימנט הגרנדירים ה-10 (שלזיה ה-1 - המלך פרידריך וילהלם השני. ב-18 בפברואר 1910 הוא מונה למפקד חטיבת הרגלים ה-23, וב-22 במרץ 1910 הוא הועלה לדרגת גנרל מיור. עם העברתו לפרנקפורט על האודר ב-1 באוקטובר 1912, הועלה ויכורה לדרגת גנרל לוטננט ומונה למפקד הדיוויזיה ה-5. עם פרוץ מלחמת העולם הראשונה, הייתה הדיוויזיה חלק מהקורפוס ה-3 בפיקוד אוואלד פון לוכו. הוא נערך בחזית המערבית במסגרת הארמייה הראשונה של אלכסנדר פון קלוק. הדיוויזיה נטלה חלק בקרבות מונס, לה קאטו ובקרב על המארן. בספטמבר 1915 הייתה אמורה הדיוויזיה להישלח לחזית המזרחית, אולם לבסוף נשארה ולחמה בקרב שמפאן השני. בפברואר 1916 לחמה הדיוויזיה בקרב ורדן, ולוחמיה השתתפו בכיבוש מצודת דואומון. ב-6 בספטמבר 1916 מונה ויכורה למפקד קורפוס המילואים ה-8, ובשנת 1917 לחם הקורפוס בקרב אראס. בשנת 1918 לחם הקורפוס במתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס. ב-2 בינואר 1919 הועלה ויכורה לדרגת גנרל חיל הרגלים, וב-20 בספטמבר 1919 פרש ויכורה מתפקידו ופרש מהצבא. לאחר מכן הוא חי בפרנקפורט על האודר, עד מותו ב-11 בדצמבר 1923. מדיה וקבצים בנושא גאורג ויכורה בוויקישיתוף
החוטפים המובילים בתולדות ה-NBA

רשימה זו מציגה את 30 שחקני ליגת ה-NBA אשר ביצעו את מספר החטיפות הרב ביותר בליגה, מאז החלה לעקוב אחר חטיפות כנתון סטטיסטי בעונת 1973/1974. הנתונים מתייחסים לעונה הסדירה בלבד, כמקובל בליגת ה-NBA אשר מפרידה בין נתונים סטטיסטיים של העונה הסדירה לבין אלו של פלייאוף ה-NBA. החוטף המוביל בתולדות ה-NBA הוא ג'ון סטוקטון, אשר לאורך 19 עונותיו בליגה חטף 3,265 פעמים בסך הכול. מאז תחילת רישום החטיפות ב-NBA, החזיקו בתואר "החוטף המוביל" שבעה שחקנים שונים: לארי סטיל (1973–1975), ריק בארי (1975–1976 ו-1977–1979), סליק ווטס (1976–1977), רנדי סמית' (1979–1984), גאס ויליאמס (1984–1986), מוריס צ'יקס (1986–1995) וסטוקטון (מאז שנת 1995). הנתונים מעודכנים לסוף עונת 2022/2023: רשימת החוטפים המובילים בליגות ה-NBA וה-ABA, באתר basketball-reference.com
פלומה

פלומה (מספרדית: Paloma; יונה) הוא קוקטייל המוכר רשמית על ידי איגוד הברמנים הבינלאומי. מורכב מטקילה, מיץ ליים, משקה מוגז בטעם אשכוליות וקמצוץ מלח. קיימת אפשרות להחליף את המשקה אשכוליות המוגז בתערובת של מיץ אשכוליות עם מי סודה. המשקה פופולרי למדי במקסיקו והוא אף נמכר בפחיות. קיימת גם גרסה פשוטה יותר של הקוקטייל, המורכב מטקילה ומוגז אשכוליות בלבד. פלומה דומה מעט לקוקטייל אחר מבוסס מיץ אשכוליות: גריהאונד (אנ'), המכיל ג'ין במקום טקילה. מדיה וקבצים בנושא פלומה בוויקישיתוף איך להכין קוקטייל פאלומה, באתר יוטיוב (בעברית) פלומה, אתר bonappetit Cuba Libre, Paloma Clubtails Cocktails in a Can, אתר bevindustry 2-Ingredient Cocktails You’ll Want to Memorize, אתר tasteofhome
בן 10 (סדרת טלוויזיה, 2016)

בן 10 (באנגלית: Ben 10) היא סדרת הנפשה אמריקאית לילדים, שמשודרת בערוץ Cartoon Network, המשמשת כאתחול לסדרה בעלת אותו שם. בישראל הסדרה שודרה בשנת 2017 בערוץ הילדים, בדיבוב לעברית. הסדרה מציגה מחדש את עלילת הסדרה המקורית. הסדרה עצמה מתמקדת בילד בשם בן טניסון, שנוסע במהלך הקיץ עם סבו, מקס, ובת דודתו גוון לחופשה בקרוואן. במהלך עצירה ביער מבחין בן במטאוריט הנוחת בכדור הארץ. לאחר שהוא מגיע למקום הפגיעה הוא מוצא שם שעון יד מוזר ("האומניטריקס"), אותו הוא עונד על זרועו. האומניטריקס מאפשר לו לשנות את צורתו לאחד מתוך עשרה חייזרים. בהמשך מסתבר כי אנשים וחייזרים רבים מגלים עניין בשעון ומנסים להשיג אותו. לאורך הסדרה בן וסבו, המתגלה כחבר לשעבר בארגון צדק גלקטי בשם "שרברבים", ובת דודתו, הלומדת קסמים, נאבקים במזימות שונות ולומדים להגן על עצמם. בן טניסון (איטן גרינברג) - הדמות הראשית בסדרה, בעל שעון שנקרא "האומניטריקס". האומניטריקס מאפשר לו לשנות את צורתו לאחד מתוך עשרה חייזרים. גוון טניסון (שירה נאור/לורן סביר) - בת דודתו של בן. מקס טניסון (צביקה שוורצברג) - סבא של בן וגוון. מדיה וקבצים בנושא בן 10 בוויקישיתוף אתר האינטרנט הרשמי של בן 10 (באנגלית) "בן 10", במסד הנתונים הקולנועיים IMDb (באנגלית) "בן 10", במסד הנתונים הקולנועיים KinoPoisk (ברוסית) בן 10#2017, במיזם "אישים" לתיעוד היצירה הישראלית ויקי המוקדשת לסדרות של בן 10 (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פונקציית ויירשטראס

פונקציית ויירשטראס היא הדוגמה הראשונה שפורסמה לפונקציה רציפה בכל נקודה על הישר הממשי אך לא גזירה באף נקודה. לפי משפט הקטגוריה של בייר, אוסף הפונקציות הרציפות f : R → R {\displaystyle f:\mathbb {R} \to \mathbb {R} } הגזירות בנקודה אחת לפחות הוא קבוצה מקטגוריה ראשונה. בצורה פשטנית אומר המשפט כי "רוב" הפונקציות הרציפות אינן גזירות באף נקודה, אולם המשפט אינו מצביע על פונקציה מסוימת כזו. הדוגמה הראשונה שפורסמה לפונקציה כזו היא זו שנתן קארל ויירשטראס בשנת 1872 (היסטורית, הדוגמה של ויירשטראס קדמה להוכחת משפט הקטגוריה). הגדרת הפונקציה היא: f ( x ) = ∑ n = 0 ∞ a n cos ⁡ ( b n π x ) {\displaystyle f(x)=\sum _{n\,=\,0}^{\infty }a^{n}\cos(b^{n}\pi x)} כאשר 0 < a < 1 {\displaystyle 0<a<1} ו- b {\displaystyle b} שלם אי-זוגי עבורם a b > 1 + 1.5 π {\displaystyle ab>1+1.5\pi } . פונקציית ויירשטראס מורכבת מאינסוף עותקים של הרמוניה בסיסית, העוברת שני שינויי סקלה (במשרעת ובתדירות). גרף הפונקציה הוא פרקטל, שממד האוסדורף שלו הוא log ⁡ ( a ) log ⁡ ( b ) + 2 {\displaystyle {\frac {\log(a)}{\log(b)}}+2} . ניתן להוכיח שהפונקציה רציפה, משום שהטור מתכנס במידה שווה (ממבחן M של ויירשטראס), וכל סכום חלקי מהווה פונקציה רציפה (ולכן נוכל להשתמש במשפט הגבול האחיד (אנ'), הגורס כי אם סדרת פונקציות רציפות מתכנסת במידה שווה, אז הפונקציה הגבולית רציפה). ההוכחה שהפונקציה אינה גזירה באף נקודה מורכבת יותר. פונקציית רימן ("פונקציית הסרגל") פונקציית דיריכלה מדיה וקבצים בנושא פונקציית ויירשטראס בוויקישיתוף פונקציית ויירשטראס, באתר MathWorld (באנגלית) Johan Thim, Continuous Nowhere Differentiable Fuctions, Master's Thesis, 2003
בן 10: אומניברס

בן 10: אומניברס (באנגלית: Ben 10: Omniverse) היא סדרת הנפשה אמריקאית לילדים ששודרה בערוץ Cartoon Network. בישראל הסדרה שודרה בשנים 2013–2016 בערוץ הילדים, בדיבוב לעברית. הסדרה מתרחשת לאחר סיום הסדרה "בן 10: החייזרים החדשים". עלילת הסדרה מתחילה בסיום הסדרה "בן 10: החייזרים החדשים", כאשר בן, גוון וקווין מנסים לעצור את ליצן הפשע זומבוזו. מיד לאחר מכן, גוון מספרת שהיא מתחילה ללמוד באוניברסיטה וקווין מצטרף במטרה להיות קרוב אליה. מספר ימים לאחר מכן, ארגון "השרברבים" (ארגון בדיוני החוקר חייזרים בדומה לארגון הבדיוני "גברים בשחור") מצוות את בן לשותף חייזרי חדש בשם רוק בלונקו. השניים מתוודעים אחד לשני ועוברים הרפתקאות ברחבי הגלקסיה, בעיר "בלווד" ובעיר התחתית בה חיה בסתר מושבת חייזרים תחת פיקוח השרברבים. בן טניסון (איטן גרינברג) - הדמות הראשית בסדרה. רוק בלונקו (דניאל מגון) - טירון חייזר שרברב והשותף החדש של בן. מקס טניסון (צביקה שוורצברג) - סבא של בן וגוון. אתר האינטרנט הרשמי של בן 10: אומניברס (באנגלית) "בן 10: אומניברס", במסד הנתונים הקולנועיים IMDb (באנגלית) "בן 10: אומניברס", באתר Rotten Tomatoes (באנגלית) "בן 10: אומניברס", באתר Hulu סדרות (באנגלית) "בן 10: אומניברס", במסד הנתונים הקולנועיים KinoPoisk (ברוסית) בן 10 – אומניברס, במיזם "אישים" לתיעוד היצירה הישראלית ויקי המוקדשת לסדרות של בן 10 (באנגלית)
שמעון אפרת

שמעון אפרת (נולד ב-21 ביוני 1954) הוא פרופסור אמריטוס במחלקה לגנטיקה מולקולרית של האדם ולביוכימיה בפקולטה לרפואה ע"ש סאקלר באוניברסיטת תל אביב. פרופסור אפרת עוסק בחקר הגורמים לסוכרת ובפיתוח מקורות חלופיים לייצור האינסולין בגוף. שמעון אפרת נולד ברומניה ב-1954 למשה (מוני) פטריאנו והנרייטה לבית מיכלשטיין. ב-1961 עלה ארצה עם הוריו וגדל ולמד ברמת גן. עם סיום לימודי התיכון ב"אוהל שם" המשיך ללימודי תואר ראשון ולאחר השלמתם התגייס לשירות צה"ל, במהלכו השלים קורס קצינים ושירת כקצין חינוך וידיעת הארץ. תואר ראשון במדעי החיים באוניברסיטת בר-אילן (במסגרת עתודה אקדמאית). ב-1985 הוסמך כדוקטור בתחום של ביולוגיה מולקולרית מטעם האוניברסיטה העברית בירושלים. בשנים 1985 עד 1988 השלים את הפוסט-דוקטורט שלו במעבדות "קולד ספרינג הרבור" (אנ') שבניו יורק. 1989-1993 - מרצה בכיר בבית הספר לרפואה ע"ש אלברט איינשטיין (Albert Einstein College of Medicine) בניו יורק. 1993-1998 - פרופסור חבר בבית הספר לרפואה ע"ש אלברט איינשטיין בניו יורק. 1998-1999 - פרופסור מן המניין בבית הספר לרפואה ע"ש אלברט איינשטיין בניו יורק. 2009-1999 - פרופסור אורח בבית הספר לרפואה ע"ש אלברט איינשטיין בניו יורק. 1995-2007 - פרופסור חבר בפקולטה לרפואה ע"ש סאקלר באוניברסיטת תל אביב. החל מ-2007 - פרופסור מן המניין בפקולטה לרפואה ע"ש סאקלר באוניברסיטת תל אביב. 2024-2008 - מופקד הקתדרה לחקר סוכרת נעורים ע"ש ננסי גלאק רייגן במחלקה לגנטיקה מולקולרית של האדם ולביוכימיה בפקולטה לרפואה ע"ש סאקלר באוניברסיטת תל אביב. 2017 - 2021 - ראש המחלקה לגנטיקה מולקולרית של האדם ולביוכימיה בפקולטה לרפואה ע"ש סאקלר באוניברסיטת תל אביב. שמעון נשוי לאביטל (לבית אלון) ולהם 3 בנות. גר בזכרון יעקב. מחקריו של פרופסור אפרת עוסקים בתאי בטא באיי לנגרהנס שבלבלב, המייצרים את ההורמון אינסולין. כשל בתאים אלה גורם לסוכרת, הפוגעת בכ-400 מיליון אנשים ברחבי העולם. הטיפול המיטבי במחלה הוא השתלת תאי ביטא תקינים אך טיפול זה מוגבל עקב מחסור בתורמי לבלב. מחקריו של פרופסור אפרת מתמקדים בפיתוח מקורות חלופיים של תאים מייצרי אינסולין להשתלה, מתאי גזע עובריים ומתאים בוגרים. פרופסור אפרת פרסם למעלה מ-100 מאמרים מדעיים. ב-1996 היה פרופ' אפרת שותף להקמת חברת הביוטכנולוגיה Modex Therapeutics שבשווייץ. דף הבית של פרופסור שמעון אפרת באתר "אוניברסיטת תל אביב" פרופ' שמעון אפרת - האם ניתן לרפא סוכרת?, סרטון באתר יוטיוב שמעון אפרת, מנסים לרפא סוכרת נעורים - מחקר גילה כיצד ניתן לגדל תאי לבלב מייצרי ההורמון אינסולין, באתר "הקרן הלאומית למדע", 15 באוקטובר 2017 Russ HA, Bar Y, Ravassard P, Efrat S (2008) In vitro proliferation of cells derived from adult human beta cells revealed by cell-lineage tracing. Diabetes 57:1575 - 1583. Stem Cell Therapy for Diabetes, Efrat S (ed.), Humana Press, 2010. Bar-Nur O, Russ HA, Efrat S, Benvenisty N (2011) Epigenetic memory and preferential lineage-specific differentiation in induced pluripotent stem cells derived from human pancreatic islet beta cells. Cell Stem Cell 9:17-23. Karnieli O, Izhar-Prato Y, Bulvik S, Efrat S (2007) Generation of insulin-producing cells from human bone marrow mesenchymal stem cells by genetic manipulation. Stem Cells 25: 2837-2844. מאמריו של פרופסור שמעון אפרת
רציונליזם (פירושונים)

האם התכוונתם ל... רציונליזם – מונח פילוסופי רציונליזם יהודי בימי הביניים מספר רציונלי – מספר שניתן ליצגו כיחס בין שני מספרים שלמים מספר אי-רציונלי – מספר שלא ניתן ליצגו כיחס בין שני מספרים שלמים רציונליות מושלמת – מונח בכלכלה ובתורת המשחקים
נבחרת ישראל בקטרגל

נבחרת ישראל בקטרגל (נקראת כיום: נבחרת ישראל באולמות) מייצגת את ישראל בתחרויות בינלאומיות בענף הקטרגל ונמצאת בפיקוחה של ההתאחדות לכדורגל בישראל. נכון לאפריל 2022 על פי שיטת הדירוג ELO לנבחרות פיפ"א נבחרת ישראל מדורגת במקום ה-82 בעולם. בשנים 1989 ו-1992 סיימה נבחרת ישראל במקום הרביעי באליפות אירופה של UEFS, הקונפדרציה האירופאית של AMF. כמו כן הנבחרת השתתפה פעמיים בגביע העולם בקטרגל של AMF, בשנים: 1994 ו-1997 אך הודחה בסיבוב הראשון בתחרות. לגביע העולם של פיפ"א לא העפילה הנבחרת מעולם. בנובמבר 2020 לראשונה בתולדותיה העפילה הנבחרת (תחת הדרכתו של אבי כליף) לבית גמר הפלייאוף במוקדמות היורו, בו תתמודד נגד נבחרות בלארוס, הונגריה וקזחסטן. באפריל 2021, ספגה הנבחרת את התבוסה הגדולה ביותר בתולדותיה 0–14 מנבחרת בלארוס המקומית, במסגרת משחק מוקדמות יורו בקטרגל שהתקיים במינסק. הדירוג העולמי בקטרגל, באתר Futsal World Ranking (באנגלית) ספי פסטרנק, כדורגל באולמות: ישראל בבית גמר הפלייאוף במוקדמות היורו, באתר ynet, 7 בנובמבר 2020 סיקור המשחק באתר הרשמי של אופ"א ערך זה הוא קצרמר בנושא ספורט בישראל. אתם מוזמנים לתרום לוויקיפדיה ולהרחיב אותו.
ליגת ארץ ישראל בכדורגל

ליגת ארץ ישראל הייתה ליגת כדורגל הבכירה בתקופת המנדט הבריטי בארץ ישראל, שהתקיימה בשנים 1928 – 1948. היא אורגנה על ידי ההתאחדות לכדורגל בארץ ישראל ולכן היא נחשבת לגלגול המקורי של ליגת העל הישראלית המודרנית, שקיימת מאז קום המדינה ב-1948. הליגה המשנית אז הייתה ליגה ב'. כטורניר שאורגן על ידי ההתאחדות לכדורגל בארץ ישראל, לימים ההתאחדות לכדורגל בישראל, הוא נחשב כקודמו של ליגת העל המודרנית. בשל סכסוכים אלימים ביישוב, העונות לא היו עקביות ובכמה עונות לא נערכה אליפות ארצית כלל. כך למשל, הליגה הושעתה לשתי עונות לאחר 1947 בסיום המנדט הבריטי על המדינה במאי 1948, כשעצמאותה של מדינת ישראל במקביל, והמלחמה שלאחר מכן בין ישראל למדינות ערב לא אפשרו קיום משחקים באופן סדיר. הליגה הוחלפה רשמית בשנת 1949 על ידי הליגה הישראלית החדשה, ליגה א'. המועדון הראשון שזכה באליפות הליגה היה מועדון המשטרה הבריטית שזכה גם בגביע באותה עונה. נוסף לזכיית מועדון המשטרה הבריטית, שאירח את משחקיו בירושלים, רק מועדונים מתל אביב זכו באליפות בתקופת המנדט. הפועל ומכבי תל אביב זכו בחמש וארבע אליפויות, בהתאמה. כדורגל בישראל ליגת העל בכדורגל ליגה א' (כדורגל) עומר עינב, עומדים בשער: כדורגל ויחסי יהודים וערבים בא"י–פלסטין, 1917–1948, הוצאת עם עובד, תשפ"ב 2022 Goldberg, Asher (2010-07-29). "The Tel Aviv Derbies in December 1935 and '36". ההתאחדות לכדורגל בישראל. אורכב מ-המקור ב-2012-07-05. נבדק ב-2011-08-05. Bleicher, Yaniv (2011-05-19). "Israel – List of Champions". Rec.Sport.Soccer Statistics Foundation. נבדק ב-2011-08-05. Bleicher, Yaniv (2008-07-03). "Israel – List of Final Tables". Rec.Sport.Soccer Statistics Foundation. נבדק ב-2011-08-05. The Israeli Football Association 100 שנות כדורגל (1906–2006), עמוד 35 A Break in League Play Aspaklaria Shel HaSport (The Sport Mirror), 11 January 1948, p. 1, col. 6 (בעברית)
נחל סלוקי

נחל סַלוּקי (בערבית: نهر سلوقي) או ואדי סאלוכּי (בערבית: وادي سالوكي) הוא נחל במחוז אל-נבטיה בלבנון ליד מבצר דובייה וע'נדוריה, הנשפך לליטני. אפיק הנחל עובר סמוך למבצר דובייה ולכפרים שַׁ֫קְרַא (אנ'), מג'דל סלם, טַלּ֫וּסַה, קבריח'א, קנטרה, ע'נדוריה ולאחר מכן נשפך לנהר הליטני סמוך לגשר עקיה. ב-28 באוגוסט 1997 אירע אסון השרפה בוואדי סלוקי, במפגש הנחלים ואדי אל-בריך עם ח'לת-צלח-סעד וח'לת אל-עוג'א כ-800 מטרים מזרחית לנחל סלוקי, במהלכה נספו חמישה לוחמים מחטיבת גולני ונפצעו חמישה נוספים. ב-16 באוגוסט 1999 התבצע באזור מבצר דובייה סמוך לנחל סלוקי מבצע שבר ענן שבוצע על ידי גדוד 51 של חטיבת גולני. שני חיילי צה"ל נהרגו בקרב ושלושה מחבלים של חזבאללה שהיו בדרכם לפיגוע נהרגו. ב-11 באוגוסט 2006 התנהל הקרב בסלוקי במסגרת "מבצע שינוי כיוון 11" שהתנהל בסופה של מלחמת לבנון השנייה בין כוחות המשוריינים של אוגדה 162, חטיבה 401, וכוחות רגלים של חטיבת הנח"ל וחיל ההנדסה הקרבית ובין חמושים מארגון החזבאללה, באזור נחל סלוקי והכפר ע'נדוריה. הקרב נחשב לאחד הקרבות הקשים במלחמת לבנון השנייה. ב-16 בינואר 2024 תקף צה"ל, בירי ארטילרי ובהפצצה אווירית, עשרות מטרות של חזבללה בנחל סלוקי, כחלק מהחזית הצפונית במלחמת חרבות ברזל. לילך שובל, נטע בר, במטוסי קרב ובארטילריה: צה"ל תקף עשרות מטרות בסלוקי; מפקד פיקוד הצפון: "אנחנו מוכנים יותר מאי פעם", באתר ישראל היום, 16 בינואר 2024 ערך זה הוא קצרמר בנושא גאוגרפיה של לבנון ובנושא נהרות ונחלים. אתם מוזמנים לתרום לוויקיפדיה ולהרחיב אותו.